  vk.com ( Центр спортивной подготовки Удмуртии. ЦСП) Анжелика Тихонова корреспондент Удмуртиысь Ксения Лабыгина Санкт-Петербургын 23 аресозь спортсменъёс пӧлын капчи атлетикая Россилэн первенствояз могӟетъёсын бызьылонын вормиз. Со сярысь элькунысь Спортъя дасяськонъя центрлэн пресс-службаез ивортӥз. Финалын спортсменкамы 60 метръем дистанциез 8.23 секунд ӵоже ортчиз. Кыкетӥ Санкт-Петербургысь Дарья Осипова вуиз (8.29 секунд), куинетӥ – Москва улосвылысь Ирина Болдырева (8.30). Пусъём, кӧня ке нунал азьвыл Москваын «Русская зима» XXXI турнир ортчиз. Ксения Лабыгина отын но нырысетӥ инты басьтӥз. Могӟетъёсын 60 метре бызьылонын финишын 8.10 секунд дыр возьматӥз. Кыкетӥ Москва улосвылысь Ирина Болдырева луиз (8.23), куинетӥ – Татарстанысь Анна Ватропина (8.31). Тодэ вайытом, кемалась ик ӧвӧл Удмуртиысь спорт амалэн ветлӥсьёс Сочиын командаен огъяросси ӵошатсконъёсын вить медаль басьтӥзы. Тегъёс: Спорт капчиатлетика Удмуртия Россия  